|  |
| --- |
| Chris Cornell |
|  
Kornelis 2011 m. |
| Biografija |
| Pilnas vardas | Christopher John Boyle |
| Gimė | 1964 m. liepos 20 d.Sietlas, Vašingtonas, Jungtinės Valstijos |
| Mirė | 2017 m. gegužės 18 d. (52 metai)Detroitas, Mičiganas, Jungtinės Valstijos |
| Žanrai | Purvinasis rokas, alternatyvusis rokas |
| Veikla | dainininkas, dainų autorius |
| Instrumentai | vokalas, gitara, būgnai |
| Aktyvumo metai | 1984–2017 |
| Įrašų kompanija | Sub Pop, SST, A&M |
| Susijusi veikla | Soundgarden, Audioslave, Pearl Jam, Temple of the Dog, Centre of Disease, Control Boys, M. A. C. C. |

**Kristoferis Džonas Kornelis** (angl. *Christopher John Cornell*, 1964 m. liepos 20 d. – 2017 m. gegužės 18 d.) – amerikiečių dainų autorius ir muzikantas, geriausiai žinomas kaip gitaristas, roko grupių „Soundgarden" ir „Audioslave" lyderis. Jis taip pat turėjo solo karjerą ir dirbo su garso takeliais. Kornelis buvo ir trumpai gyvavusios roko grupės „Temple of the Dog" lyderis. Ši grupė buvo dedikuota jo draugui muzikantui Endriu Vud (*Andrew Wood*), kuris mirė dėl heroino perdozavimo.

Kornelis laikomas viena pagrindinių XX a. 10 deš. grandžo judėjimo asmenybių. Jis gerai žinomas, kaip išskirtinio talento dainų autorius, pasižymėjęs beveik keturias oktavas apimančiu stipriu balsu. Atlikėjas išleido keturis solo albumus, tokius, kaip „Euphoria Morning" (1999), „Carry On" (2007), „Scream" (2009), „Higher Truth" (2015), „Songbook" (2011) bei dvi kompiliacijas – „The Roads We Choose" (2007) ir „Chris Cornell" (2018). Pastaroji išleista po muzikanto mirties. 

Kornelis yra gavęs „Auksinių gaublių" nominaciją už savo dainą „The Keeper", kuri buvo naudojama 2011 m. biografinėje veiksmo dramoje „Pamokslininkas su kulkosvaidžiu" (angl. *„Machine Gun Preacher"*), ir atliko kartu su kompozitoriumi Deividu Arnoldu (*David Arnold*) parašytą dainą „You Know My Name", naudotą 2006 m. Džeimso Bondo filme „Kazino „Royale" (angl. *„Casino Royale"*). Paskutinis prieš mirtį jo solo leidimas buvo singlas „The Promise", skirtas labdarai. Pastarasis kūrinys buvo naudojamas 2016 m. filmo, su tuo pačiu pavadinimu, pabaigos titruose.

Dainininkas kentėjo nuo chroniškos depresijos didžiąją savo gyvenimo dalį. Jis buvo rastas pasikoręs Detroito viešbutyje 2017 m. gegužės 18 d. po pasirodymo su „Soundgarden", kuris įvyko prieš valandą teatre „Fox".

Išnašos
-------

1. ↑  „Chris Cornell obituary". *The Guardian*. *2017-03-18*. *Originalas archyvuojamas 2017-07-29. Nuoroda tikrinta 2017-07-29.*
2. ↑  Gundersen, Edna (*2009-03-24*). „Chris Cornell takes another sonic shift with 'Scream'". *USA Today*. *Originalas archyvuotas 2009-03-27. Nuoroda tikrinta 2009-04-29.*
3. ↑  Steve Elzer (*2006-07-26*). „Chris Cornell Has Written and Will Perform the Main Title Song for CASINO ROYALE" (Press release). Columbia TriStar Motion Picture Group. *Originalas archyvuotas 2007-02-20. Nuoroda tikrinta 2006-07-26.*
4. ↑  „Chris Cornell on 'Daymares' From Making Music for 'The Promise' & Update on Soundgarden's Next Album". *Billboard*. *Originalas archyvuotas 2017-05-25. Nuoroda tikrinta 2017-05-17.*
5. ↑  „Chris Cornell, Soundgarden Frontman, Dies at Age 52". *Variety*. *Originalas archyvuotas 2017-05-26. Nuoroda tikrinta 2016-05-26.*